2. ΝΟΜΟΘΕΤ. ΔΙΑΤΑΓΜΑ υπ’ αριθ. 1811  της 7 Σεπτ./1 Οκτ. 1942 (ΦΕΚ Α΄ 249) Περί καθορισμού προσωρινών δόσεων και μισθωμάτων δια τας εν Μακεδονία αποστραγγισθείσας γαίας. Εκυρώθη δια της υπ’ αριθ. 256/1946 πράξεως Υπουργ. Συμβουλίου. Άρθρ.1.-1.Από του γεωργικού έτους 1941-1942 και εφεξής δύναται ο Υπουργός της Γεωργίας δι’ αποφάσεώς του να αυξάνη εις πολλαπλάσιον το ποσόν εκάστης των κατά το άρθρ. 105 του Κώδικος 2556 «περί αποστραγγιζομένων γαιών» καθορισθεισών προσωρινών δόσεων εις βάρος των αποκατασταθέντων εις τας εν Μακεδονία αποστραγγισθείσας γαίας. Ως βάσις δια τον καθορισμόν του πολλαπλασίου τούτου λαμβάνεται υπ’ όψιν η διαφορά μεταξύ των τιμών του έτους 1936-1937 και των εκάστοτε τιμών συγκεντρώσεως. 2.Προς την μετά την διενέργειαν της οριστικής χρεώσεως οφειλήν των κληρούχων θέλουν συμψηφισθή ,συμφώνως προς την παρ. 3 του άρθρ. 105 του αυτού Κώδικος, μόνον αι αρχικώς καθορισθείσαι προσωριναί δόσεις, τα δε βάσει του παρόντος καταβληθησόμενα πέραν των δόσεων τούτων ποσά αποδοθήσονται υπό της Αγροτικής Τραπέζης της Ελλάδος κατά το ήμισυ μεν εις το Δημόσιον, κατά δε το έτερον ήμισυ εις το ειδικόν Ταμείον Εποικισμού και το Κεντρικόν Ταμείον Γεωργίας, Κτηνοτροφίας και Δασών κατ’ ίσην αναλογίαν. Άρθρ.2.-1.Το μίσθωμα των κατά την νομοθεσίαν περί αποστραγγιζομένων γαιών συναφθεισών μέχρι της 20 Ιουλ. 1942 συμβάσεων μισθώσεως γεωπονικών κλήρων ή ανανεώσεως τοιούτων προς αποφοίτους ανωτέρων και μέσων γεωργικών Σχολών ή κατωτέρων πρακτικών γεωργικών σχολείων, ορίζεται από του Γεωργικού έτους 1941-1942 εις δέκα πέντε οκάδας σίτου κατά στρέμμα ανεξαρτήτως είδους καλλιεργειών, δυναμένου να καταβληθή, κατόπιν αποφάσεως του Υπουργού της Γεωργίας και εις χρήμα, αποτιμωμένης της και ως άνω ποσότητος σίτου, βάσει της υπό του Κράτους οριζομένης μέσης τιμής συγκεντρώσεως σίτου του αυτού έτους. (Αντί της σελ. 293) Σελ. 293(α) 113-73 Διάθεση αποστραγγιζομένων γαιών 17.Γ.γ.2 «Εις περίπτωσιν μη ενεργείας συγκεντρώσεως σίτου η τιμή τούτου δια τον καθορισμόν του μισθώματος ορίζεται δι’ ειδικής αποφάσεως του Υπουργού της Γεωργίας με βάσιν την μέσην αγοραίαν τιμήν του σίτου κατά τον χρόνον της συγκομιδής». Το εντός « » εδάφιον προσετέθη δια του άρθρ. 2 του Νόμ. 1856 της 10/24 Σεπτ. 1944, κυρωθέντος δια της υπ’ αριθ. 256/1946 Πρ. Υπ. Συμβουλίου. 2-3.(Κατηργήθησαν δια του άρθρ. 5 Α.Ν. 823/1948, ορίσαντος ότι το ήμισυ του κατά την παρ. 1 μισθώματος γεωπονικών κλήρων αποτελεί έσοδον του Ειδικού Ταμείου Εποικισμού). Άρθρ.3.-Εις το άρθρ. 2 του Νόμ. 3279, ως τούτο αντικατεστάθη δια του άρθρ. 35 του Α.Ν. 2880/1941 προστίθενται τα εξής. «Το ανωτέρω κατά εικονιζόμενον στρέμμα καταβαλλόμενον ποσόν δύναται να αυξάνηται δι’ αποφάσεως του Υπουργού της Γεωργίας μετά σύμφωνον γνώμην του Διοικητικού Συμβουλίου του Ειδικού Ταμείου Εποικισμού». Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 